kardosdrur/scandi-wiki huggingface dataset:
Numerisk tastatur

Et numerisk tastatur (også kaldet numpad) er en gruppe af taster på et normalt computertastatur, der er beregnet til indtastning af tal og simple formler. Det indeholder tallene 0-9, plus, minus, gange, dividere samt komma, Enter og en særlig tast Num Lock.

Det numeriske tastatur benyttes af folk, som skal indtaste mange tal eller formler hurtigt, f.eks. ved arbejde i et regneark. Da de taster, man skal bruge, er samlet, skal hånden ikke flytte sig meget, hvorved det går hurtigere. Der er en lille forhøjning på 5-tasten i midten som en hjælp til at placere fingrene korrekt uden at skulle se ned på tastaturet. Med lidt øvelse kan man skifte hænder mellem hoveddelen af tastaturet og det numeriske tastatur uden at kigge, hvilket er praktisk.

I nogle situationer har det numeriske tastatur en særlig funktion. I styresystemet Windows kan man bruge det til at indtaste specialtegn. Man holder Alt-tasten nede, mens man taster tegnets ASCII- eller Unicode-værdi og slipper herefter Alt. Tegnet vil nu blive indsat, hvor markøren er placeret. I nogle 3-D-spil bruges det numeriske tastatur til at styre kameraet – både vinkel og position.

Se også 
 Tastatur

Computertastaturer
Enter

Enter kan referere til flere ting:

 Enter (tastatur), Enter-tasten på et tastatur.
 Enter (Within Temptation-album), album med goth metal-bandet Within Temptation fra 1997.
 Enter (Swan Lee-album), album med Swan Lee fra 2001.
 De fiktive trælignende skabninger enter fra J.R.R. Tolkiens Ringenes Herre-univers.
Ove

Ove har flere betydninger:

 Ove (drengenavn)
 OVE – Organisationen for Vedvarende Energi.
610 f.Kr.



Begivenheder

Født 
 Anaximander græsk filosof (død ca. 546 f.Kr.)

Dødsfald 

 
10
Gyeongju

Gyeongju (koreansk:경주시; hanja:慶州市) er en by, og populær turistmål, i Sydkorea. Byen ligger i Nordgyeongsang provins, på sydøst kysten ved den Japanske Hav. Vigtige nabobyer er Ulsan og Pohang. Befolkningstalet er ca. 280.000. Gyeongju var Silla kongerigets hovedstad fra 7. århundrede til 9. århundrede. Mange vigtige arkæologiske og historiske stedder fra denne tid forbliver i dag. Efter kongerigets fald blev Gyeongju mindre og mindre vigtig. Gyeongjus historiske område er en af UNESCO's Verdensarve.

Byer i Sydkorea
Verdensarvsområder i Asien-Australasien
Gwangju

Gwangju () er en af Sydkoreas største byer med 1,4 millioner indbyggere, beliggende i den sydvestlige del af landet. Gwangju massakren skete i byen i maj 1980, da militærstyrker skød på fredelige demonstrationer. Byens første undergrundsbane blev bygget i 2002 ved VM i fodbold 2002.

Historie 
Byen blev grundlagt 53 f.Kr. og har været et økonomisk og politisk centrum i Korea lige siden. Det var et af de administrative centrummer i Baekje i løbet af Koreas tre kongedømmer.

Moderne industri blev startet i Gwangju ved konstruktionen af en jernbane til Seoul i 1914. Noget af industrien der blev ved er bomuldtekstil og bryggerier. Ved at bygge en industrizone i 1967 steg markedsvæksten i industrien, især i sektorerne, der har med biler at gøre.

I 1929 i løbet af det japanske styre, blev en konfrontation mellem koreanske og japanske studenter til en regional demonstration, hvilket resulterede i en af de største nationale oprør mod Japans styre under den koloniale periode.

I maj 1980 fandt civile demonstrationer sted i Gwangju mod den nye militære regering under Chun Doo-hwan, hvilket resulterede i at hundreder af civile blev dræbt af Koreas militær. Demonstrationerne blev undertrykt af militære styrker og eliteenheder. Gwangju kaldes "koreansk demokratis helligdom" på grund af demonstrationerne, som i dag kendes som Gwangjus demokratiseringsbevægelse. Efter det civilie styre blev genindsat blev en national kirkegård grundlagt for at hædre ofrene for hændelserne.

Administrativ inddeling

Geografi 
Byen ligger mellem områder i vest og bjerge i øst. Soboek-bjerget er ikke langt fra byen. Byen ligger på grænsen mellem fastlands- og kystklima. Monsun påvirker byens vejr i den tidlige og sene sommer. En eller to tyfoner påvirker også normalt byen.

Klima

Transport 
Gwangju har en undergrundsbane. En udvidelse til banen blev bygget i april 2008. Der er også to KTX-stationer i byen: Gwangju Station og Songjeong-ri Station. Songjeong-ri er blevet forbundet til undergrundsnettet; dog, er der ikke nogen forbindelse Gwangju-stationen.

Gwangju-lufthavnen og Muan International Airport er i Gwangju.

Uddannelse 
Chonnam nationalle universitet, Chosun universitetet, Honam universitetet og Gwangju universitetet er de store uddannelsesinstitutioner i byen.

 Gwangju instituttet for videnskab og udvikling

Søsterbyer 
  Tainan City, Taiwan (1968)
  San Antonio, USA (1981)
  Guangzhou, Kina (1996)
  Medan, Indonesien (1997)
  Sendai, Japan (2002)
  Maceió, Brasilien (2009)
  Hobart, Australien

Referencer

Eksterne henvisninger 
 Gwangjus officielle hjemmeside 
 18. majs Mindefond
 Gwangju : Koreas officielle turisthjemmeside
Nobelium

Nobelium, også kendt som unnilbium, er et syntetisk grundstof som har symbolet No og atomnummer 102. Nobelium er et radioaktivt grundstof som fremstilles ved at bombardere curium med kulstofioner. Det blev identificeret første gang i 1958 af et forskningshold med Albert Ghiorso og Glenn T. Seaborg i spidsen.

Karakteristika 
Der vides kun lidt om nobelium og der har kun været fremstillet meget små mængder af det. Det har ikke været brugt uden for forskningslaboratorier. Dets mest stabile isotop, 259No, har en halveringstid på 58 minutter og henfalder til 255Fm eller til 259Md.

Historie 
Nobelium (opkaldt efter Alfred Nobel) blev opdaget af Albert Ghiorso, Glenn T. Seaborg, John R. Walton og Torbjørn Sikkeland i april 1958. De brugte en ny tungions lineær accelerator (forkortet HILAC) til at bombardere curium (en blanding af 95% 244Cm og 4,5% 246Cm) med 12C-ioner, hvilket resulterede i 254No, som havde en halveringstid på 55 sekunder. Dette blev gentaget og bekræftet af sovjetiske forskere i Dubna.

Et år tidligere havde svenske forskere dog annonceret at de havde fremstillet en isotop af grundstof nummer 102. De havde skabt en isotop med en halveringstid på 10 minutter ved at bombardere 244Cm med 13C-kerner. Derfor blev det besluttet at give det nye grundstof navnet nobelium. Efterfølgende forsøgte russiske og amerikanske forskere forgæves at eftergøre svenskernes eksperimenter.

I 1966 blev eksperimenterne fra 1958 bekræftet af forskere fra Berkeley, som også beviste eksistensen af 254No (halveringstid 55 s), 252No (halveringstid 2,3 s) og 257No (halveringstid 23 s).

Isotoper 
13 radioisotoper af nobelium er blevet karakteriseret, hvor de mest stabile er 259No med en halveringstid på 58 minutter, 255No med en halveringstid på 3,1 minutter og 253No med en halveringstid på 1,7 minutter. De resterende radioaktive isotoper har halveringstider der er kortere end 56 s.

Atommassen for de kendte nobeliumisotoper går fra 249,088 u (249No) til 262,108 u (262No). Henfaldsmekanismerne for nobeliumisotoper er alfahenfald og spontan fission. Hovedhenfaldsproduktet er grundstof nummer 100, fermium.

Kilder 
 Los Alamos National Laboratory – Nobelium 
 Guide to the Elements – Revised Edition, Albert Stwertka, (Oxford University Press; 1998) 
 It's Elemental – Nobelium

Eksterne henvisninger 

 WebElements.com – Nobelium

Actinider
Transuraner
Jonathan Swift

Jonathan Swift (født 30. november 1667, død 19. oktober 1745) var en irsk-britisk forfatter, der først og fremmest er berømt for sin roman Gullivers rejser (Gulliver's Travels) fra 1726.

Swift betegnes som en af de ypperste satiriske prosaister inden for det engelske sprog, selv om han også er kendt for poesi, essays og samfundskritiske pamfletter. Swift frygtede ofte for repressalier for sine skrifter og udgav derfor mange af dem anonymt eller under pseudonym.

Citater 
 Da man ikke spiser mennesker, har det intet formål at slagte dem. (As people are not eaten, butchering them is of no use.)

Henvisninger 
 

Essayister fra Storbritannien
Romanforfattere fra Irland
Essayister fra Irland
Digtere fra Irland
Romanforfattere fra Storbritannien
Digtere fra Storbritannien
Personer fra Dublin
Visual effects

Visual effects (vfx) er i filmens special effects verden modpolen til de såkaldte physical effects, eksempelvis regn og eksplosioner, der udføres under live-action optagelserne, mens visual effects, også kaldet optiske effekter, normalt udføres separat i særlige studier og mere har karakter af rene illusioner, der først på lærredet fremstår som komplette og overbevisende.

Moderne visual effects består sædvanligvis af en blanding af liveoptagelser og digitale billeder, for tilsammen at lave scener og miljøer, der ville være for farlige, dyre eller simpelthen umulige at optage på film. Computerskabte visual effects har været brugt i dyre Hollywood-produktioner siden 1990'erne, men i takt med, at teknologien er blevet billigere og nemmere, bliver det mere og mere almindeligt i lavbudget- og amatørfilm.

Danske visual effects firmaer
 Ghost VFX
 Duckling&Sonne

Udenlandske visual effects firmaer
 Industrial Light & Magic
 Weta Digital

Kilder 
 Nicolas Barbano: Exelence med fiskesnøre og legetøj (Kosmorama nr. 218, 1996)
 Jake Hamilton: Special effects i film og tv (Carlsen, 1998)

Film- og videoteknologi
Radar Film

Radar Film og dets datterfirma Radar FX er et prisvindende visual effects firma beliggende på Vesterbro i København, grundlagt i 1997 af Thomas Borch Nielsen.

Portfolio

Spillefilm 
 Bornholms Stemme
 Dykkerne
 En Kort En Lang
 Fakiren fra Bilbao
 Jeg er Dina
 Skyggen
 Strings
 Ulvesommer
 Ørkenens juvel

Eksterne henvisninger 
 Radar Films hjemmeside

Filmselskaber fra Danmark
Visual effects firmaer
Jacqueline du Pré

Jacqueline du Pré (født 26. januar 1945 i Oxford, Oxfordshire, død 19. oktober 1987 i London) var en engelsk cellist. 

Jacqueline du Pré begyndte at spille cello da hun var 5 år gammel. Senere begyndte hun på Guildhall School of music, og allerede som 16-årig debuterede hun i London. Fire år senere var hun en international superstjerne og giftede sig i 1967 med dirigenten og pianisten Daniel Barenboim. I forbindelse med sit ægteskab konverterede hun til jødedom. Allerede som 28-årig måtte hun desværre opgive sin karriere, da hun blev ramt af multipel sclerose, som hun var stærkt invalideret af de sidste femten år af sit liv. Alligevel arbejdede hun som musikpædagog.

Eksterne links 
 
 Jacqueline du Pré – officiel website

Musikere fra England
Cellister
Les Rivals

Les Rivals blev dannet i januar 1963 på Frederiksberg, orkesteret startede med at kalde sig The Spiders og senere The Foottappers, efter idolerne The Shadows' hit Foot Tapper, men skiftede navn ved en amatørkonkurence juni 1963 til Les Rivals, da alle orkestre hed noget med ”The”.

Den første besætning af Les Rivals var Peer Frost på guitar, Flemming Preisler på bas, Henrik Hviid Carlsen spillede rytmeguitar og Bjørn Uglebjerg slog på trommerne. Lidt senere kom Per ”Kreller” Frederiksen med som sanger, debuterede den 7. april 1963 i Blue Star Pop Club, tiden var kort som sanger i Les Rivals. Det samme var tiden som trommeslager for Bjørn Uglebjerg, hans job blev overtaget af Bjarne Arentdal.
Gruppen købte det sidste nye inden for gear og fik job hos Stig Lommer i opsætningen Sextase.

Maj 1964 kom der igen en sanger med i gruppen, det var Peter Belli, og gruppen blev til Peter Belli & Les Rivals, eller i folkemunde ”Peter Belli og rivalerne”. Peter Belli & Les Rivals havde succes først på spillestedet Place Pigalle, derefter i Hit House. Efter udskiftninger kom gruppen til at bestå af Peer Frost, guitar, Henrik Hviid Carlsen, guitar, Per-Olof ”Flob” Hansen, bas og Niels Kjær på trommer og selvfølgelig Peter Belli som sanger.

Efter uoverensstemmelser om penge, honorarer til pr-manden og manager, fyres tre medlemmer Henrik Carlsen, Per-Olof Hansen og Niels Kjær. Disse erstattes med folk fra The Lions, Black Devils og The Scarlets. Men er ikke nogen succes, folk vil have de rigtige Rivaler på scenen. Gruppen forsones igen, men det bliver ikke som før. Man forsøgte med dansksprogede sange som Helt igennem respektabel en Thøger Olesen-oversættelse af Kinks-nummeret A Well Respected Man. Det blev en succes, pladen kom på hitlisten.

Udskiftningerne i orkestreret var ikke forbi, en ny trommeslager kom til, Preben Devantier. Der blev lavet et tv-program med titlen 48 timer med Peter Belli & Les Rivals, som blev sendt den 30. april 1966. Kort efter kom der en debat om stofmisbrug blandt rockmusikere. Her tilstod Peter Belli at han havde røget hash – det blev enden på Peter Belli & Les Rivals. En tur i retten og derefter en tur i fængsel for Preben Devantier og Peter Belli.

Rockgrupper fra Danmark
Musikgrupper fra 1963
Flemming Quist Møller

Flemming Oluf Quist Møller (født 19. maj 1942 i Taarbæk, død 31. januar 2022) var en dansk musiker, tegner, filmarbejder og forfatter. Han spillede i musikgruppen Bazaar, sammen med Peter Bastian og Anders Koppel.

I 2019 blev Quist Møller tildelt Statens Kunstfonds livsvarige hædersydelse som én af de til alle tider i alt 275 modtagere.

Han var far til Carl Quist Møller (født 24. juni 1964).

Bibliografi 
 1965 En lystrejse: A Pleasure Journey
 1965 En sæson i helvede: en debutant-antologi af flere forfattere. Quist Møller: Novel-o-let
 1966 Generation der jokkede sig selv over tæerne i starten: The Generation That Tripped Over its Own Feet at the Start
 1967 Cykelmyggen Egon
 1969 Bennys badekar
 1980 Snuden i byen
 1980 Snuden rejser hjemmefra
 1980 Snuden vender hjem
 1981 Natbog fra provinsen
 1981 Snuden og Otto
 1983 Olga og kedsomheden
 1988 Jungledyret Hugo
 1989 Snudens ABC
 1990 Snuden, (samlet udgave af Snuden og Snuden og Otto)
 1990 Alle de folk Thomas kender
 1992 Den store Bastian eller Tro på dig selv - Lystige historier og morsomme billeder for børn i alle aldre, sammen med Rune T. Kidde
 1993 Jungledyret
 1993 Flotte fugle
 1994 En Svend i trafikken
 1996 Snuden; Jungledyret Hugo (samlet udgave)
 1996 Jungledyret Hugo – da Hugo var lille
 1996 Jungledyret Hugo – den store filmhelt
 1999 Syv ægte æventyr
 1999 Alle de gode gamle molbohistorier
 1999 Cirkelines sangbog
 2000 Jungledyret Hugo – på eventyr med Rita
 2001 Jungledyret Hugo – på farten igen
 2002 Æsops fabler
 2002 Jungledyret Hugo – i nordlysets land
 2003 Prins Pivert
 2004 Sørøver Skumskæg og andre historier, skrevet af Rune T. Kidde
 2004 Jungledyret Hugo – fræk som altid
 2005 Cykelmyggen og Dansemyggen
 2009 Minibillen og Tryllefeen
 2020 De forbandede år (medforfatter til manuskriptet til filmen)

Referencer

Eksterne henvisninger 
 
 
 

Percussionister fra Danmark
Børnebogsforfattere fra Danmark
Tegnere fra Danmark
Filminstruktører fra Danmark
Personer fra København
Dansksprogede forfattere fra Danmark
Personer med enkeltværker i Kulturkanonen
Modtagere af BMF's børnebogspris
Modtagere af Børnebibliotekarernes Kulturpris
Modtagere af Orla-prisen
Personer i Kraks Blå Bog (afdøde)
Modtagere af Pråsprisen
Kunstnere på finansloven (afdøde)
Carpe diem

Udtrykket "Carpe diem" stammer fra den romerske digter Horats og betyder: "Grib dagen" eller: Lev livet i dag uden at tænke over morgendagens bekymringer. Udtrykket hedder i hele sin længde: Carpe diem quam minimum credula postero: Grib nuet – og hav minimal tillid til fremtiden.

Anvendelser af "Carpe diem" i kunsten 
 Udtrykket bruges i filmen/bogen Døde poeters klub af den idérige lærer John Keating, der underviser i denne livsfilosofi.
 Udtrykket bruges også af Metallica i sangen "Carpe Diem Baby" på albummet Reload.
 Udtrykket bruges i TV-serien Breaking Bad sæson 4, episode 8.
 Pretty Maids bruger udtrykket i sangen "Carpe Diem" fra albummet af samme navn.
 Rapperen Thorbjørn Bech-Rossen – Ham Den Lange – har udgivet en cd Carpe Diem My Ass. Han har en tatovering på højre underarm med samme tekst.
 Udtrykket optræder i filmen Mit hus i Umbrien med Maggie Smith.
 Trommeslageren Mike Portnoy, tidligere medlem af bandet Dream Theater, har tatoveret "Carpe Diem" på venstre underarm.
 Gnags bruger udtrykket i sangen "Siden 66" fra bokssættet af samme navn.

Noter 

Latinske vendinger
Idiomer
Peter Bastian

Peter Bastian (fuldt navn Peter Bastian Jacobsen; født 25. august 1943 i København, død 27. marts 2017) var en dansk musiker. Han var uddannet inden for både teoretisk fysik og klassisk fagot. Han var medlem af Den Danske Blæserkvintet og multimusikgruppen Bazaar. Han medvirkede i talrige tv-udsendelser og radioforedrag, og modtog i 1988 Rosenkjærprisen af DR for "formidlingen af musik og tanker af enhver god slags, på det højest tænkelige og dog så ligefremme plan". Han modtog Dannebrogordenen i 1998.

Peter Bastian udgav i 1987 bogen Ind i musikken. Den har solgt over 100.000 eksemplarer. I 1988 udgav han sammen med guitarist Stig Møller new age-albummet Forest Walk, som solgte 50.000 eksemplarer i Danmark. I 2017 udkom bogen "Altid allerede elsket", bestående af Peter Bastians samtaler på Arresødal Hospice med vennen Tor Nørretranders. Bogen skildrer Peter Bastians omvendelse til kristendommen i den sidste fase af hans liv og hans dåb som 71-årig.

Peter Bastian var siden 2014 gift med Helle Skaarup, forstander på Løgumkloster Refugium.

Bibliografi 
 1987 – Ind i musikken - 
 2011 – Mesterlære - 
 2017 - Altid allerede elsket -

Referencer

Eksterne henvisninger 
 
 

Fagottister fra Danmark
Riddere af Dannebrog
Modtagere af Rosenkjærprisen
Personer fra København
Personer i Kraks Blå Bog (afdøde)
Debattører fra Danmark
Faglitterære forfattere fra Danmark
Dansksprogede forfattere fra Danmark
Studenter fra Aurehøj Gymnasium
Grandahl

Grandahl er et familienavn, sandsynligvis af norsk oprindelse. Der går flere historier om navnets opståen i Danmark. Den mest sandsynlige går ud på, at en musikdirektør i Næstved tilbage i 1800-tallet giftede sig til navnet ved at ægte en norsk pige, hvorefter han tog hendes familienavn for at få et mere unikt efternavn. I Norge kan navnet spores længere tilbage end 1800-tallet.

En anden historie om navnets oprindelse lyder, at navnet er opstået da en række svenske udvandrere bosatte sig i Amerika, hvor "ø" ikke findes og efternavnet "Grandahl" er så senere returneret til Skandinavien med nogle af disses efterkommere.

Der findes større koncentrationer af Grandahl-familier i Danmark, Norge og USA.

Norske efternavne
Laser Standard

Laser Standard er en jolletype, der typisk sejles folk over 60 kg. I hård vind sejles den bedst af folk over 80 kg. Den har siden 1996 været en olympisk klasse i mixed sejlads som et modstykke til kvindernes Europajolle og mændenes Finnjolle.

En af de mest populære enpersoners jolletyper i verden er Laser Standard.

Den er i nær familie med Laser Radial og Laser 4.7, der kan betegnes som dens lillesøstre. Det forholder sig sådan, at de nævnte laserjoller har samme skrog, bom og topmast, mens sejlet og bundmasten skiftes ud alt efter sejlerens vægt.

Laser Standard er en hurtig jolle grundet dens lette vægt og relativt store sejlareal. En lettere øvet sejler kan få den til at plane på rumskøds kurser.

Normalt refererer navnet "Laser" til "Laser Standard," men det kan være lidt forvirrende, da en serie af forskellige skrog er designet og forhandlet under familienavnet Laser, for eksempel Laser Pico.

Se også 
 Laser (jolle)
 Laser Radial
 Laser 4.7

Joller
Stevns Museum

Stevns Museum lå ved Højeruplund ved Stevns Klint. Museet blev lukket i  2018  med henblik på en sammenlægning  med Haslev Museum  til Østsjællands Museum på Rådhusvej 2 i Faxe (Det gamle rådhus). Det ventes at åbne  omkring år 2020. 

Museet var en del af Østsjællands Museum, der på tidspunktet var en sammenlægning af Stevns Museum, Stevnsfortet og GeoMuseumFaxe.

Museet rummede en lokalhistorisk udstilling med værksteder, samt specialsamlinger af bl.a. legetøj. Derudover information om Stevns Klints geologi og udnyttelse af denne, gennem tiden.

Referencer

Eksterne henvisninger 
 Stevns Museum

Museer i Region Sjælland
Geologiske selskaber og institutioner
Bygninger, konstruktioner og anlæg i Stevns Kommune
Naturhistoriske museer i Danmark
Leif Roden

Leif Roden Nielsen (født 3. marts 1948 i København, død 3. maj 2010 samme sted) var en dansk bassist, sanger og sangskriver. Han var i 1970'erne leder i Alrune Rod, et af de første og største dansksprogede beatbands, som inspirerede bl.a. Gnags, både musikalsk og socialt. Gruppen opløstes i 1975, men har siden 1990 givet en genforeningskoncert årligt. Roden blev senere producer for Bifrost, ligesom han også har produceret for bl.a. Malurt. Han udgav i 1980 soloalbummet Roden. Fra 1980'erne har han været ansat som udlejningschef for lydfirmaet Moto.

Kilder

Eksterne henvisninger 
 
 

Sangere fra Danmark
Rockmusikere fra Danmark
Personer fra København
Lys (flertydig)

Lys har flere betydninger:
 Lys – den del af det elektromagnetiske spektrum, som er synligt
 Lys (nuance) – modsætning til mørk
 Lys (flod) – en fransk og belgisk flod
 LYS (skibsterminologi) – en form for handikapsystem inden for sejlsport
 Levende lys – stang af stearin, paraffin, talg (tællelys) o.a. forsynet med væge, der antændes til oplysning af rum.
 Leie – flod som på fransk hedder Lys
 Lys (eksperimentalfilm) – dansk eksperimentalfilm fra 1987 instrueret af Jens Jørgen Thorsen
 Lys - fiktiv by i fantasyserien A Song of Ice and Fire af George R.R. Martin

Se også
 Glødelampe
 Lysbue
 Lysdiode
 Lysstofrør
 Oplysning
 Oplysningstiden
 Undervisning
Lopper

En loppe (Latin: Siphonaptera) er et lille vingeløst insekt der lever som parasit ved at suge blod fra pattedyr og fugle.

Blandt arter af lopper er:

 Katteloppe – Ctenocephalides felis
 Hundeloppe – Ctenocephalides canis
 Fugleloppe – Ceratophyllus gallinae (fugleloppen er faktisk ansvarlig for 9 ud af 10 loppebid på mennesker i Danmark)
 Menneskeloppe – Pulex irritans
 Nordeuropæisk rotteloppe – Nosopsyllus fasciatus
 Orientalsk rotteloppe – Xenopsylla cheopis
 Oropsylla montana

Lopper kan overføre pestbakterien.

Se også 
 Loppecirkus
 Loppemarked

Referencer
Fiskerhuset (Stevns)

Fiskerhuset ligger ved Højeruplund ved Stevns Klint, og fungerer som museum for håndarbejde fra egnen. Det lå oprindelig i Højerup, men blev flyttet til kirkekæret ved Højerup gl. Kirke i 1945.

Huset er opført i bindingsværk udfyldt med kridtsten. Limsten har nok i folkemunde været betegnelsen for kridtsten og kalksten.

Der er åbent i sommermånederne, hvor man kan se og købe håndarbejde udført af pensionister fra Stevns.

Eksterner henvisninge 
 Det gamle fiskerhus 

Museer i Region Sjælland
Håndarbejde
Bygninger, konstruktioner og anlæg i Stevns Kommune
Ichikukai dojo

Ichikukai dojo er en dojo, hvor der trænes åndedrætsøvelser (禊の呼吸法, misogi-no-kokyū-hō, "rensning gennem åndedræt") og zazen (zen-meditation).

Ichikukai dojo bygger på en gammel shintoistisk åndedrætsmetode, som kan spores tilbage til den tidlige Edo periode (1683-1868). Åndedrætsmetoden blev kaldt for Misogi, kombineret med Kotodama og Zen meditation.
Den var i perioder forbudt, fordi myndighederne var bange for den viljeskraft som kunne udvikles gennem metoden.
En af de mest kendte udøvere af metoden var den kendte samurai og sværdkunstner, Tesshu Yamaoka, som også beskæftigede sig med kalligrafi.

Tetsuju Ogura blev elev af Tesshu Yamaoka og dannede senere sin Ichikukai dojo. Dojoen blev også kaldt for "Selskabet af den 19.", fordi det var den dag i måneden hvorpå Tesshu Yamaoka døde. I 1937 blev K. Tohei, elev i denne dojo.

Noter 

Rekreation
Geddal

Geddal er en meget lille landsby i Nordvestjylland beliggende i Ejsing Sogn, cirka 3 kilometer fra Ejsing. I Geddal findes Geddal Strandenge nær Venø Bugt. Landsbyen ligger i Holstebro Kommune og hører til Region Midtjylland.

Lokaliteter i Holstebro Kommune